bg bg en id ru ja bg mk bg bg bg bg bg bg bg en bg en bg bg bg en fr bg eu ru bg bg bg bg bg bg bg bg bg bg bg fr bg bg bg bg bg bg ru bg bg bg bg bg bg bg ru bg bg ru bg bg bg en en en en en bg en ru ru en
Великолепната седморка на софийските ресторанти – Irina Diamant
Изработка на сайт от DevZone.BG
Това поле е за целите на валидирането и трябва да останат непроменени.
This iframe contains the logic required to handle Ajax powered Gravity Forms.
8 юли, 201928 октомври, 2019 Приключения |
Великолепната седморка на софийските ресторанти
Наскоро теглих чертата и изчислих, че съм яла на 6 от общо седемте континента (губи ми се само Антарктида), на брега на 9 морета, 3 океана, 6 реки (включително и родната ми Бела река). Яла съм в Мишлен ресторанти, яла съм на вестник във влак, яла съм в пустиня, в джунгла, яла съм на върха на небостъргач, яла съм в бункер. Яла съм пържени хлебарки, маймунски мозък и топките на бик, геройски загинал в корида  … Но нищо, НИ-ЩО не може да се сравни с кефа от това да седна в някоя прохладна софийска градина на салата и чаша вино, да слушам птиците и да зяпам хората. А София винаги успява да ме зарадва с нови и интересни места. Някъде с вкусна храна, друг път повече с пипъл уочинг (people watching – гледане на хора), важното е, че кулинарните маршрути на нашата мръсна, но чаровна столица са динамични и пълни с изненади.
Моят списък е много личен, дълбоко непрофесионален, има нови места, има и от любимите ми стари. Никой не ми плаща, за да го рекламирам (все още)и в този смисъл е абсолютно безпристрастен!
7. “Кото” или “Котьо”, както го наричат на галено, вероятно заради близостта му с един от най-вървежните нощни клубове, чиято специфична силоконова публика полазва и ресторанта, е истинска космополитна кулинарна находка. От раз ме спечели заради уникалната комбинация от тропически фюжън, минималистично обзаведена тераса в сърцето на града, превъзходен пипъл уочинг и ведро обслужване. И да не забравя… много свежи авторски коктейли. Представете си само. Седи си човек на пъпа на София, хапва си фантастично севиче с бананов чипс и кокосов дресинг, пийва дизайнерски коктейл с джинджифилов ейл и изведнъж отпредЕ изпилват гумите на мазерати, всички обръщат глави, едно джендърче с изскубани веждички слиза церемониално, след него силиконово перхидролен ескорт се чекне върху 30-сантиментрови токове. Е, как да не се влюби човек в “Кото”! Севиче, коктейли и зрелища!
6. “Хамачи”. Азиатската храна ми е слабост, както и всичко екзотично, в което няма и помен от кебапчета и шопска салата. Навремето имах един много благонадежден, млад и упорит ухажор. Собственик на поточни линии за не помня какво, стабилен. Цялата рода много го харесваше, но аз така и не събрах сили да го целуна, защото този човек не спря да си поръчва гореспоменатата комбинация дори и в индийски ресторант. Е, не можех да си представя животът ми да премине, обречен на кебапчета и шопска. Та, “Хамачи” предлага най-автентичната японска храна, в която за разлика от някои опити за побългаряване на сушито, тук няма филаделфия, домати и настъргано сирене. Така де, ако искате ориз, увит в нещо си, поръчайте си сърми. В “Хамачи” храната е не просто вкусна… Тя е поднесена в съвършен софийски дзен. Което ще рече – изящни теракотени съдове, минималистичен азиатски тиков интериор и широко отворени прозорци с гледка към графитите на “Раковски”. Е, къде другаде в София можете да хапнете черен сладолед от сусам и активен въглен в подобна обстановка! И, моля ви, спрете да киснете и заливате сушито с тоя соев сос! Значи, едва едва се топва. Каза ми го моята стара японска приятелка Кимико… като ме видя как си давя храната в солената кафява течност!
5. Azahar! В превод от испански значи портокалов цвят. И настина София някак цъфна, от както откриха този храм на превъзходните испански продукти. Вярно скъпичък е за родните стандарти, но пък скаридите летят всяка седмица от Иберийския полуостров и кацат в чинията ви пресни, преснички. А и честно казано като знам у нас на Лос Анджелис какви пари оставяме по ресторанти за далеч по-невзрачни блюда, някак по-лесно преглъщам цените. В Azahar храната наистина говори испански, а обстановката е издържана в подобаващ колониален стил. Става и за зяпане на хора… когато има хора. Единственият недостатък е, че лятото ресторантът мигрира към морето. И ако нещо ще ме накара да посетя Созопол след близо 20 години пауза то това ще е Azahar.
4. Простете, че така рязко сменям жанра обаче Панорамата на Маринелата има запазено място в сърцето ми. Даже няма нужда да слагам името в кавички. Просто Панорамата с главно П. Тя е нещо като НДК-то на софийската кулинарна карта. Някак монументална и вечна. Издържа на всички бури на прехода, издържа на смяна на собственици на хотела, ще издържи и на интериорните извращения на Маринела. (Само заради кичозното фоайе на бившия “Кемпински” трябва да я вкарат в затвора тая жена. До живот!) Но Панорамата е над всичко. Буквално. Стои си там с прекрасната гледка към София, с добрите стари колички с апетайзъри и десерти. Белите покривки, фикусите и “Очи чёрные” на пиано и цигулка. Всеки град има нужда от един такъв непреклонен пред времето ресторант, в който на една ръка разстояние можеш да видиш държавници, престъпници (у нас то е едно и също), актуални и завехнали красавици, а бе кой се сетиш. Даже Слави Трифонов с жена съм виждала тук, ей. Честно. Вечеряха с мама Здравка и едно от момичетата от балета. Казвам ви Панорамата за малко щеше да го ожени тоя човек.
Аз всеки път ям филе от лаврак със задушени зеленчуци и тирамису за десерт. И вкусът им не е мръднал от онази паметна вечеря преди 10 години, на която след 20 минути познанство Моше ми каза: ти ще бъдеш следващата ми съпруга, а аз му се изсмях: ти си стар, дебел, грозен, евреин, женен, с пет деца, холивудски продуцент. Всяка от тази причини е достатъчна, за да не се омъжа за теб.
3. Като казах мъжа ми… да той наистина ми стана мъж, въпреки всичко, което му наговорих онази вечер в Панорамата, та викам му, ще пиша за любимите ми софийски ресторанти. И той: “Виктория” в ловния парк на кое място е? Казвам го, за да сме наясно, че това е любимата лятна градина на мъжа ми, дъщеря ми и кучето ми. Да, трябва да има в класацията и един семеен ресторант. Аз лично мразя “Виктория”, защото там правят най-вкусната пица на света. А аз не бива да ям пица. Еле па куатро фурмаджи лукс. Тази пица ми прецака връзката с пицата изобщо. След нея просто се отказах да поръчвам пица по света и у нас. То е все едно след Наоми Кембъл да си легнеш с … Черната Златка, примерно. Черно, черно, ама не е същото. (Не съм била с Наоми, но съм била с човек, който е бил с Наоми… Доволен е останал. Подробности, само на лични).
2. Принципно глутенът ми е противопоказен, но съм пристрастена към него и затова, когато си правя глутенови угощения те трябва да са много, много специални. Като равиоли с рикота и салвия в комбинация с ледено просеко и гледка към красиво осветения ни парламент на фона на лятното софийско зарево. Такова нещо може да предложи само La Capannina.
1. И за десерт съм ви оставила моя най-любим ресторант. Lazy! Той нито е нов, нито е толкова стар, че да е иконичен, не е в центъра, градината му не е баш разкошна, но е приятна. Но най-важното… тук със затворени очи да прокараш пръст по менюто няма как да сбъркаш. Lazyе налучкал рядка комбинация от вкусна и изискано поднесена храна, шефско гурме, но без изгъзици, които да разгадаваш с google translate, модерна обстановка, приветлив, но не фамилиарничещ персонал, приятна, но ненатрапчива публика. И всичко това на съвсем разумни цени. О, да, Бъдката е винаги добре дошъл, зиме и лете!
В категорията “Особен поглед”, така да се каже извън официалната селекция, трябва да спомена
Simple/Taste The World. Нов и още не се е доказал, но ще му дам шанс заради локацията. Стратегически позициониран е на ъгъла на “Гурко” и “Шишшман” и на кулинарното кьоше на Изтока и Запада. А и с паста, бутилка примитиво и урбанистичен бетонен интериор няма как да сбъркаш. Като приключиш вечерята на 100 метра ти е “Мементо”. Сядаш с аперол шприц  на кьошето на “Гурко” и “Раковски” и гледаш. Най-пъстрият пипъл уочинг на лятна София. Гаранция!
Вашият имейл адрес няма да бъде публикуван. Задължителните полета са отбелязани с *
ПРЕДИШНА СТАТИЯ: СЛЕДВАЩА СТАТИЯ:
Пътеводител из сериалите за начинаещи
Продуцент на “Междузвездни войни” посрещна Нова година в Пирин голф
ТАЙНАТА НА МЪЖКАТА ЧАНТИЧКА
Амулиани - хотел на ужасите и райски плаж
Оскари 2021! Диктатура на нисшите!
Мария, ти си школа!
Изработка на сайт от DevZone.BG
irinadiamant.com Всички права запазени
Този уебсайт използва бисквитки, за да подобри вашето преживяване. Може да промените настройките от тук Настройки на бисквиткитеПриемам
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Необходимо Винаги е активирано
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.